2023 9 29
LT
Europos Sąjungos oficialusis leidinys
C 344/99
11 pav. parodomos įmonių, kurios naudojasi sudėtingomis arba tarpinėmis debesijos kompiuterijos paslaugomis, dalies skaitmeninio dešimtmečio ir bazinė trajektorijos.
Jei nebus įgyvendintos papildomos investicijos, numatoma 2030 m. vertė pagal įprastinės veiklos scenarijų bus maždaug 10 procentinių punktų mažesnė už 2030 m. tikslinę vertę (66 proc. yra 2030 m. prognozė, projektuojama pagal bazinę trajektoriją). 11 pav.
Įmonių, besinaudojančių debesijos paslaugomis ES, dalis.
Ankstesnio laikotarpio duomenys, skaitmeninio dešimtmečio (SD) trajektorija ir bazinė trajektorija iki 2030 m.
(25)
Didieji duomenys.
Technologijos įsisavinimo procesą ir čia tinka apibūdinti S formos kreive.
Tikimasi, kad didžiųjų duomenų analizės įsisavinimas pradžioje vyks lėtai, po tam tikro laiko paspartės, o pabaigoje taps lėtesnis.
Taip greičiausiai atsitiks dėl labai mažų įmonių, kurios gali turėti mažiau paskatų įsisavinti didžiųjų duomenų technologijas.
Taip pat šiuo atveju nustatytas 80 proc. soties taškas, didesnis už 75 proc. tikslą, kad pasiekus tikslą būtų galima jį dar labiau padidinti.
Sklaidos greičio parametras nustatomas taip, kad pagal skaitmeninio dešimtmečio trajektoriją 75 proc. tikslas būtų pasiektas iki 2030 m. 12 pav. pateikiamos įmonių, naudojančių didžiųjų duomenų analizę, dalies skaitmeninio dešimtmečio ir bazinė trajektorijos.
Pagal įprastinės veiklos scenarijų apskaičiuota 2030 m. vertė yra gerokai mažesnė už 2030 m. tikslą (pagal bazinę trajektoriją projektuojama 2030 m. prognozė yra 34 proc.).
(25) 2014–2020 m. laikotarpiui naudotas Eurostato rodiklis „Įmonės, perkančios bent vieną iš šių debesijos kompiuterijos paslaugų: įmonės duomenų bazės prieglobą, apskaitos taikomąsias programas, ryšių su klientais valdymo programinę įrangą, kompiuterio galią“ (kodas E_CC_GE_ME).
2021 m. eilutė nutrūko, kai buvo panaudotas rodiklis „Įmonės, kurios perka sudėtingas arba tarpines debesų kompiuterijos paslaugas“.
Šis rodiklis apima įvairias debesijos kompiuterijos paslaugas: apskaitos programinę įrangą (CC_PFACC); ERP programinę įrangą (CC_PERP); CRM programinę įrangą (CC_PCRM); saugumo programinę įrangą (CC_PSEC); duomenų bazės prieglobą (CC_PDB) ir taikomųjų programų kūrimo aplinkos prieglobą (CC_PDEV).